এ এক অভিনব প্রচেষ্টা! মায়ের মৃতদেহ দাহ না করে দান করাকেই মহৎ বলে মনে করলেন ছেলে। এমন ঘটনা আজকাল প্রায় বিরল। কিন্তু এমন ঘটনা ঘটিয়ে নজির গড়লেন চাকদহের বাসিন্দা বাসুদেব চক্রবর্তী।  
‘‘দেহ সৎকার নয়, মৃত্যুর পর দেহ যদি মানুষের কোনও কাজে লাগে তেমন ব্যবস্থা করিস।’’ মায়ের এই ইচ্ছে বুধবার পূরণ করলেন ছেলে। মৃত্যুর পর মায়ের দেহ সৎকার না করে তা গবেষণার কাজে ব্যবহার করার জন্য, কল্যাণীর জওহরলাল নেহরু মেমোরিয়াল মেডিকেল কলেজ হাসপাতালের হাতে তুলে দিলেন নদিয়ার চাকদহের চক্রবর্তী পরিবার।
সূত্রের খবর, নদিয়ার চাকদহ থানার পাল পাড়ার বাসিন্দা ৭৬ বছরের বাসন্তী চক্রবর্তীর শেষ ইচ্ছে ছিল তাঁর দেহ যেন গবেষণার কাজে ব্যবহার করা হয়।

এই বিষয়ে অন্যান্য খবর

প্রয়াত হলেন দেবের জেঠু! মৃত্যু দেখালো রাজনৈতিক পরিচয়ের থেকেও বড় পরিবার
খুনের মামলা রুজু, ফ্লোটেল ম্যানেজারের মৃত্যুর পিছনে গভীর রহস্যের দাবি স্ত্রীর


মায়ের মৃত্যুর পর তাঁর ইচ্ছে যে এত তাড়াতাড়ি সত্যি হয়ে যাবে সেটা আশা করেননি বাসুদেব। মঙ্গলবার গভীর রাতে হৃদরোগে আক্রান্ত হলে বাসন্তী দেবীকে চাকদহ স্টেট জেনারেল হাসপাতালে ভর্তি করা হয়। সেখানেই তাঁর মৃত্যু হয়। এর পরই বুধবার জওহরলাল নেহেরু মেমোরিয়াল মেডিকেল কলেজ হাসপাতালের হাতে বাসন্তী দেবীর দেহ তুলে দেওয়া হয়।
 

দেহ দানের সময় চক্রবর্তী পরিবার